રાજકોટ, તા., ૧૨: રાજય સરકાર દ્વારા ખેડુતોને મગફળીના પોષણક્ષમ ભાવો મળી રહે તે માટે સરકારના વિવિધ કેન્દ્રો પરથી મગફળીની મોટાપાયે ખરીદી થઇ રહી છે. પરંતુ સરકારના આ સંવેદનશીલ નિર્ણયનો લાભ કાળાબજારીયાઓ ઉઠાવી નીચા ભાવની મગફળી ઓપન માર્કેટમાંથી ખરીદી ઉંચા ભાવે સરકારને પધરાવી સરકારને શીશામાં ઉતારવાનું સુનિયોજીત કૌભાંડ ચાલી રહયું છે. આ અંગે રાજય સરકાર દ્વારા ઉંંડાણ પુર્વક તપાસ કરવામાં આવે તો મસમોટા કૌભાંડનો પર્દાફાશ થાય તેવી વકી છે.